《题巾山翠微》
宋代·舒岳祥

逆水游鲲去不回。两鬐插背尚崔嵬。
月将塔影和峰转，风作潮崔入寺来。
星斗四垂双阙壮，乾坤一览八窗开。
山僧高卧还知否，人世如今换劫灰。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。